Sakit na Coronavirus 2019 (COVID-19) Paano Maiiwasan ang Pagkasira ng Balat mula sa mga Produktong Panlinis Inirerekumenda ang paghuhugas o pag-sanitize ng iyong mga kamay at paglilinis ng mga item at bagay sa iyong paligid para mabawasan ang pagkalat ng COVID-19. Gayunman, puwedeng makaapekto sa iyong balat ang madalas na paglilinis. Nagbibigay ang talaan ng impormasyong ito ng pagsasaalang-alang kung paano poprotektahan ang iyong balat para maiwasan ang posibleng pagkapinsala na dala ng mga produktong panlinis. Mga pangkalahatang pamantayan Gumamit ng alcohol-based na pang-sanitize ng kamay na naglalaman ng moistiorized kung posible. Idinagdag ang mga moistiorizer sa maraming alcohol-based na mga pan-sanitize ng kamay para mapanatiling malusog ang balat. Dapat madalas na hugasan ang mga kamay gamit ang sabon at tubig o maaaring linisin gamit ang binasa na pampunas na susundan ng pan-sanitize ng kamay, kung hindi available ang sabon at tubig. Hindi dapat gamitin ang alcohol-based na pan-sanitize ng kamay kung makikitang marumi ang mga kamay. Epektibong panlaban sa COVID-19 ang karaniwang ginagamit na mga panlinis at pangdisimpekta. Huwag na huwag paghahaluin ang magkaibang uri ng mga produktong kemikal.
Laging sundin ang mga tagubilin na nakasulat sa mga produktong kemikal. Paano poprotektahan ang iyong mga kamay habang pinanatili itong malinis Mga Gagawin Mga Hindi Gagawin Hugasan ang mga kamay gamit ang sabon at maligamgam na tubig at banlawang mabuti.
Patuyuin ang iyong mga kamay gamit ang mahusay ang kalidad na papel na pampunas o malinis na pampunas ng kamay pagkatapos hugasan hanggang sa matuyo. Huwag gumamit ng alcohol-based na pang- sanitize ng kamay pagkatapos na pagkatapos maghugas ng mga kamay gamit ang sabon at tubig, dahil gagawin nitong tuyo ang iyong balat. Huwag maglagay ng sabon nang hindi muna nababasa ang iyong mga kamay. Madalas na gumamit ng mga moisturizing lotion. Pumili ng alcohol-based na pang- sanitize ng kamay na pinurmulang may kasamang moisturizers o skin conditioners, kung posible. Huwag magsuot ng mga guwantes hangga't hindi pa nalilinis at lubusang natutuyo ang iyong mga kamay. Paano maiiwasan ang pagkasira ng balat mula sa mga produktong panlinis 1 ng 2
Paano poprotektahan ang iyong sarili mula sa mga produktong panlinis Pagpili ng mga produktong panlinis ng kamay Gumamit ng alcohol-based na pang-sanitize ng kamay na may 60-90% alcohol. Para mabawasan ang pagkairita, subukang pumili ng mga produktong naglalaman ng mga moistiorizer o emollients/conditioner ng balat. Gumamit ng walang pabangong mga sabon sa kamay, mga panlinis at lotion. Ligtas na paggamit ng mga produktong panlinis
Ihanda nang wasto ang mga solution na panlinis. Laging sundin ang impormasyong pangkaligtasan na ibinigay ng pagawaan. Bago ang paggamit ng anumang cleaning agents, repasuhin ang laybel para maunawaan ang wastong paggamit nito, mga pag-iingat na kailangang gawin habang ginagamit ito at ano ang gagawin kung sakaling aksidenteng mahantad. Hangga't posible, gumamit ng magkahalo nang mga solution; kung hindi naman, tunawin ang concentrated na mga solution alinsunod sa mga tagubilin na nasa laybel ng produkto. Magsuot ng mga guwantes at pamprotekta sa mata kapag naghahalo o nagbubuhos ng mga kemikal. Magtunaw lang ng bleach sa pamamagitan ng pagdagdag ng tubig (hindi ng karagdagang mga kemikal).
Ihanda ang mga bleach solution sa isang ganap na nahahanginang lugar.
Iwasan ang paggamit ng mga trigger spray sa paglalagay nang malawakan ng mga produkto sa mga lapag; ilagay ang nozzle sa stream mode o direktang iisprey sa telang panlinis. Ang mga pangdisimpekta, mga panlinis sa bahay at bleach ay para sa walang buhay na lugar sa paligid. Huwag na huwag gagamitin ang mga produktong ito sa balat, o lulunokin o iiniksyon. Magsuot ng mga guwantes at anumang karagdagang personal protective equipment (PPE) (personal na pamprotektang kagamitan) (ayon sa inirerekumenda ng pagawaan) kapag humahawak, gumagamit at nagtatapon ng mga produktong panlinis. Alamin pa ang tungkol sa virus Para malaman pa ang higit at ma-access ang napapanahong impormasyon tungkol sa COVID-19, bisitahin ang website ng Ontario Ministry of Health: ontario.ca/coronavirus. Para sa higit pang impormasyon, mangyaring makipag-ugnayan kay: ____________________________ Ang impormasyon na nasa dokumentong ito ay bago sa petsang Oktubre 30, 2020. ©Queen's Printer for Ontario, 2020